

VORMSI VALLAVALITSUS

ISTUNGI PROTOKOLL

|  |  |
| --- | --- |
| Hullo | 17. märts 2025 nr 6 |

Algus kell 13:00, lõpp kell 15:05

Juhatas: vallavanem Triin Lepp  
Protokollis: vallasekretär Cariina Pähk

Osalesid: vallavalitsuse liikmed Mikk Puurmann ja Heily Piip

Puudus: vallavalitsuse liige Andres-Andi Sarv

Kutsutud: Mihkel Kalmaru 1. ja 7.1. päevakorrapunkti arutelu ajaks;  
ehitusspetsialist Riina Nedzelskiene 2. ja 3. päevakorrapunkti arutelu ajaks;  
majandus- ja haldusspetsialist Ebekai Härm 4. ja 8. päevakorrapunkti arutelu ajaks;  
sotsiaaltöö- ja haridusspetsialist Maret Võrno 5. päevakorrapunkti arutelu ajaks;  
keskkonna- ja planeeringuspetsialist Marja-Liisa Meriste 6.1. päevakorrapunkti arutelu ajaks.

Vallavalitsuse liige Mikk Puurmann, vallasekretär Cariina Pähk, majandus- ja haldusspetsialist Ebekai Härm ja Mihkel Kalmaru osalesid istungil elektrooniliselt.

OTSUSTATI kolme poolthäälega kinnitada järgmine   
  
PÄEVAKORD

|  |
| --- |
|  |

**1.** **Vormsi Vallavalitsuse 21.01.2015 korralduse nr 8K muutmine**Ettekandja Mihkel Kalmaru   
 **2.** **Koha-aadressi määramine (90701:003:1202, Rälby küla)**Ettekandja ehitusspetsialist Riina Nedzelskiene  
  
**3.** **Ehitusloa väljaandmine üksikelamu püstitamiseks (Allika, Sviby küla)**Ettekandja ehitusspetsialist Riina Nedzelskiene

**4.** **Läänemaa liikluskomisjoni liikme määramine**Ettekandja majandus- ja haldusspetsialist Ebekai Härm

**5.** **Tervisetoetuse maksmine**Ettekandja sotsiaaltöö- ja haridusspetsialist Maret Võrno  
  
**6.** **Eelnõude edastamine Vormsi Vallavolikogu päevakorda  
6.1. Rumpo küla Kruusaaugu katastriüksuse detailplaneeringu kehtestamine**Ettekandja keskkonna- ja planeeringuspetsialist Marja-Liisa Meriste  
  
**6.2. Vormsi valla põhimäärus**Ettekandja vallasekretär Cariina Pähk

**7. Seisukoha andmine volikogu liikmete Ivo Sarapuu ja Arvo Alliku poolt esitatud volikogu määruse eelnõudele   
  
7.1. Vormsi Vallavolikogu 21.12.2007. a määruse nr 10 „Vormsi valla põhimäärus" muutmine (maaüksuste jagamine)**Ettekandjad Mihkel Kalmaru, vallavanem Triin Lepp ja vallasekretär Cariina Pähk   
 **7.2. Vormsi valla põhimääruse muutmine (püsielanik)**Ettekandjad vallasekretär Cariina Pähk ja vallavanem Triin Lepp

**8. Informatsiooni ärakuulamine Vormsi valla hankeplaani kohta**Ettekandja majandus- ja haldusspetsialist Ebekai Härm

Päevakorrapunkt nr 7  
**Seisukoha andmine volikogu liikmete Ivo Sarapuu ja Arvo Alliku poolt esitatud volikogu määruse eelnõudele   
7.1. Vormsi Vallavolikogu 21.12.2007. a määruse nr 10 „Vormsi valla põhimäärus" muutmine (maaüksuste jagamine)**KUULATI: vallasekretär Cariina Pähki ettekannet, kes tutvustas volikogu liikmete Ivo Sarapuu ja Arvo Alliku poolt esitatud volikogu määruseeelnõud. Eelnõuga soovitakse vallavalitsuse pädevusse delegeeritud maakorraldusseaduse § 13-st tulenev õigus kinnisasju jagada lõpetada ja seeläbi jätta nimetatud maakorraldustoimingud volikogu pädevusse. Vallavanem Triin Lepp tutvustas majandus-, ehitus- ja keskkonnakomisjoni seisukohta esitatud eelnõu suhtes: komisjon toetas eelnõu vastuvõtmist muutmata kujul. Mihkel Kalmaru selgitas maakorraldustoimingute tegevusi lähtuvalt maakorraldusseadusest: volikogu ülesanne on otsustada, kuidas omavalitsuses korraldatakse maakorraldustoimingute läbi viimine. OTSUSTATI: kolme poolthäälega mitte toetada esitatud eelnõud, kuna selle vastuvõtmine ei muuda valla tööd efektiivsemaks. Sellisel bürokraatia suurendamisel maaüksuste jagamise võtmes ei ole laiemat mõtet. Vallavalitsus lähtub maaüksuste jagamisel kehtivatest kordadest ja kaasab selleks kompetentseid spetsialiste.  
 **7.2. Vormsi valla põhimääruse muutmine (püsielanik)**KUULATI: vallasekretär Cariina Pähki ja vallavanem Triin Lepa ettekandeid, kes tutvustasid volikogu liikmete Ivo Sarapuu ja Arvo Alliku poolt esitatud volikogu määruseeelnõud. Eelnõuga soovitakse vallavalitsusele määrata ülesandeks püsielanike staatuse kinnitamine. Vallasekretär Cariina Pähk selgitas, et Riigikohtu põhiseaduslikkuse järelevalve kolleegiumi 26. veebruari 2025. a kohtuotsusest nr 5-24-29 kohaselt vaatamata kohaliku omavalitsuse üksuse pädevusele kontrollida elukoha andmete õigsust rahvastikuregistris, puuduvad kehtivas õiguses volitusnormid sisulise kontrolli tegemiseks. Tulenevalt eeltoodust ei ole seadusega kooskõlas eelnõus vallavalitsuse ülesandeks määratud püsielanike staatuste kinnitamiseks menetluste, mis on sisuliselt oma olemuselt jälitustegevused, läbi viimine. Elanike elukohtade üle arvestuse pidamiseks on riik kasutusele võtnud rahvastikuregistri, alternatiivsete registrite pidamine lubatud ei ole. Elanike tegelike elukohtade kontrollimine on lubatud vaid elanike endi avalduste alusel algatatud menetluste läbiviimiseks juhul, kui avalduste rahuldamine eeldab, et taotleja peab olema majapidamist, mida ta on rahvastikuregistris registreerinud oma elukohana, ka tegelikkuses oma alalise elukohana teatud perioodi jooksul kasutanud. Sellest tulenevalt ei ole vallavalitsusel võimalik eelnõus toodud sisulisi muudatusi rakendada.  
OTSUSTATI: kolme poolthäälega mitte toetada esitatud eelnõud, kuna jääb arusaamatuks, kuidas see muudaks vallavalitsuse protsesse efektiivsemaks. Eelnõu rakendamiseks vajaminevaks ajaliseks määratluseks, jälitustegevuseks ega püsielaniku ülekuulamiseks ei ole vallavalitsusel õigust. Iga lahterdamine mõjub pigem negatiivselt kui positiivselt.

(allkirjastatud digitaalselt) (allkirjastatud digitaalselt)   
Triin Lepp Cariina Pähk   
vallavanem vallasekretär

VÄLJAVÕTE ÕIGE

(allkirjastatud digitaalselt)

Cariina Pähk   
vallasekretär